b'\n_START_ARTICLE_\nSkuldelev\n_START_SECTION_\nGeografi\n_START_PARAGRAPH_\n\xc3\x98st for byen ligger den velbevarede Skuldelev \xc3\x85s, der blev fredet i 1951. I Roskilde Fjord ud for Skuldelev Havn blev Skuldelev-skibene fundet og udgravet i 1962.\n_START_SECTION_\nFaciliteter\n_START_PARAGRAPH_\nSkuldelev Skole er nu en afdeling af Fjordlandsskolen i Skibby. Afdelingen har 105 elever, fordelt p\xc3\xa5 0.-6. klassetrin. Der er SFO og klub samt 27 ansatte. B\xc3\xb8rnehuset Solstr\xc3\xa5len har plads til 62 "enheder", hvor et 0-2 \xc3\xa5rs barn er 2 enheder og et 3-6 \xc3\xa5rs barn er 1 enhed. N\xc3\xa6r ved skolen ligger Skuldelevhallen._NEWLINE_Der er sportsklub, multikulturforening, bylaug, motel og gadek\xc3\xa6r i byen._NEWLINE_I 2018 gravede selskabet Fibia lyslederkabler ned i gaderne og tilb\xc3\xb8d at tilslutte den enkelte bolig for et engangsbel\xc3\xb8b p\xc3\xa5 1995 kr, mod at husstanden tegnede bredb\xc3\xa5nds abonnement hos internet udbyderen Waoo._NEWLINE_Byen har en Dagli\'Brugs, eget vandv\xc3\xa6rk og fjernvarmev\xc3\xa6rk._NEWLINE_Daglibrugsen har \xc3\xa5bent 7 dage om ugen fra kl. 7 til 19; den fungerer ogs\xc3\xa5 som postbutik og pakkeshop. Foran den er der en d\xc3\xb8gn\xc3\xa5ben selvbetjenings tankstation._NEWLINE_Vandv\xc3\xa6rket og varmev\xc3\xa6rket ejes hver is\xc3\xa6r af deres kunder og ledes af hver sin bestyrelse; de er begge ubemandede, men driftes af et lokalt, privat mand & kone firma._NEWLINE_Selvom der ikke er tilslutningspligt til fjernvarmen i Skuldelev, er de fleste af husene i byen tilsluttet varmev\xc3\xa6rket. Det hedder Skuldelev Energiselskab og blev etableret i 1996, som kraftvarmev\xc3\xa6rk og producerede alts\xc3\xa5 b\xc3\xa5de varme og elektricitet._NEWLINE_I dag er det et rent varmev\xc3\xa6rk og fyrer med bl.a. naturgas; for at spare gas og dermed holde varmeprisen nede, er der inden for de sidste 5 \xc3\xa5r opsat et stort solfangeranl\xc3\xa6g (p\xc3\xa5 en mark ved siden af varmev\xc3\xa6rket) og bygget en biomassekedel._NEWLINE_Skuldelev Dukkemuseum og Leget\xc3\xb8jssamling er stiftet i 1989._NEWLINE_Movias buslinie 318 har 4 stoppesteder i Skuldelev og forbinder den med Skibby, Frederikssund og flere mellemliggende landsbyer i Hornsherred. Den k\xc3\xb8rer flere gange om dagen, alle \xc3\xa5rets dage og dens aktuelle k\xc3\xb8replan kan findes p\xc3\xa5: https://dinoffentligetransport.dk.\n_START_SECTION_\nHistorie\n_START_PARAGRAPH_\nI 1898 beskrives Skuldelev s\xc3\xa5ledes: "Skuldelev med Kirke, Pr\xc3\xa6stegd., Skole, Kro og Andelsmejeri (\xe2\x80\x9eSt. Olavs Kilde\xe2\x80\x9c)"._NEWLINE_ Det lave m\xc3\xa5lebordsblad fra 1900-tallet viser desuden en telefoncentral.'